《赴崖山赠别陈焘父》
宋代·郭居安

诗来老气郁沈沈，犹负驿骝万里骎。
辇路凤尘重回首，梅花岁里独知心。
张南有死天无远，管邴如生海未深。
明发阳关底须叠，只哦雅制沈哇淫。

作者简介：郭居安，字应酉，号梅石。早年为贾似道门客，宋末监进奏院。临安失陷，奔赴崖山继续抗元。事见《自堂存稿》卷三《扶惫效死清事久废奏院郭公应酉以旧翘馆客自杭来谈江上师溃及京城非才误著极为不平且辱惠书明日又为岭海之行勉强用韵》诗。